शिवम पासवान मिथिला पेंटिग के संगे-संग गोदना पेंटिग के माहिर कलाकार के रूप मे जान जाइत छथि। शिवन पासवान के जन्म 4 मार्च 1956 के मधुबनी जिलाक गांव लहेरियागंज के वार्ड नंबर एक मे भेलनि। 10वीं पास शिवन पासवान बच्चे सं पेंटिग बनाबय लगलाह।
 जितवारपुर के गोदना पेटिग के प्रसिद्ध कलाकार चानो देवी आ रौदी पासवान के छत्रछाया मे शिवन पासवान अहि कला मे आगू बढैत चली गेलाह। शिवन पासवान परंपरागत पूजा-पद्धति सं जुडल कथानक धरि सिमटल मिथिला पेंटिग के संगे-संग गोदना सं कला प्रेमि के आकर्षित करबा मे बहुते सफल रहलैथ।
 राष्ट्रीय-अंतरराष्ट्रीय स्तर पर अपन विशिष्ट पहचान बनेनिहार शिवन पासवान के पेंटिग के क्षेत्र मे श्रेष्ठ शिल्पी के लेल वर्ष 1984 मे राष्ट्रीय पुरस्कार प्रदान कैल गेलनि। शिवम पासवान के वर्ष 1983 मे राज्य पुरस्कार प्रदान कैल गेलनि। कैनवास, स्पेसक संतुलन, सुंदर रेखांकन आ प्राकृतिक रंग के संयोजन हुनकर पेटिग के विशेषता रहल अछि।
 शिवम पासवान द्वारा तैयार भेल पेंटिग दिल्ली, बेंगलुरु, मुंबई सहित देशक विभिन्न हिस्सा आ इटली, हांगकांग सहित विश्वक आन देश मे प्रदर्शित भ चुकल अछि। वस्त्र मंत्रालय, भारत सरकारक प्रशिक्षण परियोजना के तहत शिवम पासवान मिथिला पेंटिग के प्रशिक्षक सेहो रही चुकल छथि। मिथिला चित्रकला आ गोदना पेंटिग के क्षेत्र मे उल्लेखनीय योगदान के लेल भारत सरकार, बिहार सरकार, चेतना समिति सहित दोसर संस्थान द्वारा हुनका सम्मानित कैल जा चुकल छनि। हस्तशिल्प के क्षेत्र मे शिवम पासवान कर्नाटक सरकार द्वारा सेहो सम्मानित कैल गेल छैथ।
 तिलकोर मिथिलाक संस्कृति के पहचान अछि। तिलकोर एक प्रकारक बेल अछि जे अपन औषधीय गुण सं सेहो परिपूर्ण अछि आ एकर वनस्पति नाम मोमोरेडिका मोनाडेल्फा अछि।
 अहि तिलकोरक पत्ता के ल मिथिला मे विशेष प्रकारक व्यंजन बनायल जाइत अछि जेकरा तिलकोरक तरुआ कहल जाइत अछि।
 एकर फूल उज्जर होइत अछि आ एकर फल कुंदरु एहन होइत अछि जे पक्षिय के मनपसिंद भोजन अछि, खास क सुग्गा क।
 तिलकोर पर लगातार शोध भ रहल अछि आ अहिमे औषधीय गुण के मौजूदगक पुष्टि सेहो विशेषज्ञ द्वारा कैल गेल अछि। विशेषज्ञ के माननाय अछि जे तिलकोरक पत्ता के सेवन सं रक्त शुद्ध होइत अछि।
 डायबिटिज'क मरीज के लेल इ सच मे औषधी के काज करैत अछि।
 कुनो भी पावैन होय या अथिति के आगमन मिथिला मे भोजनक थारि तिलकोरक तरुआक बिन अदहे मानल जायत। मिथिला मे तिलकोर के महत्वक अंदाजा अहि बात सं लगायल जा सकैत अछि जे मिथिला मे गायल जाय बला गीतक बोल अहि प्रकार अछि।
 से आयल घर मोर।
 लिली रे पहिले 20 वर्ष धरि कल्पना शरण नाम सं किताब लिखने छलथि जाहिमे 'रंगीन पर्दा नामक एकटा किताब सेहो अछि, जे ओहि समय बहुते चर्चित भेल छल। अहिके उपरांत ओ अपन असली नाम लिली रे नामे लिखनाय शुरू केलथि।
 लिली रे 'मरीचिका' नामक मैथिली उपन्यास के लेखन केलथि। जाहिलेल हुनका 1982 मे साहित्य अकादमी पुरस्कार सं पुरस्कृत कैल गेलनि। एकर अलावा 2004 मे लिली रे के प्रबोध साहित्य सम्मान सेहो देल गेलनि। लिली रे 250 कहानि आ पांचटा उपन्यास लिख चुकल छथिन। जाहिमे मरीचिका उपन्यास के संग पटाक्षेप धारावाहिक, उपसंहार, जिजीविषा, रंगीन परदा, अंतराल, रोगिणी और लाली गुरौंस के नाम प्रमुख अछि। नक्सल जीवन पर आधारित हुनक रचना 'पटाक्षेप बहुते चर्चित भेल छल। लिली रे मैथिलीक एकटा प्रसिद्ध किताब के अंग्रेजी मे अनुवाद सेहो केने छलथि।
 मैथिलीक साहित्यकार लिली रे ( Lily Ray Writer ) के निधन 3 फरवरी 2022 के निधन भ गेलनि। हुनकर निधन के मैथिली साहित्य के लेल अपूरणीय क्षति अछि।
 करीब पांच एकड़ मे पसरल चंपापुर दिगंबर जैन सिद्धक्षेत्र श्रद्धालु आ पर्यटक के आकर्षित करैत अछि। मंदिरक प्रवेश द्वार जयपुर के हवामहल के तर्ज पर अछि। अहिमे 11 गुंबज अछि आ 12 गुंबज भगवान वासुपूज्य के मंदिर के अछि। मंदिर मे पाषाण आ धातु के प्रतिमा स्थापित कैल गेल अछि। परिसर मे 19 टा बड़का मंदिरक संग 49 वेदि अछि। अहिमे 24 तीर्थंकर के प्रतिमा स्थापित अछि।
 मूल मंदिर मे भगवान वासुपूज्य के तीन हजार वर्ष पुराना वासुपूज्य चरण चिह्न आ मूंगा वर्ण के प्रतिमा विराजमान अछि। मंदिर के पश्चिमी दिशा मे देशक सबसं ऊंचगर भगवान वासुपूज्य के वेदी सहित 40 फीट ऊंच प्रतिमा अछि। रामायण, महाभारत आ जैन महापुरुष के जीवन चरित्र के सचित्र वर्णन कांच पर अछि। मुख्य मंदिरक सोझा दुगो कीर्ति स्तंभ अछि। एकटा सुरंग मंदार पर्वत आ दोसर गिरीडीह के सम्मेत शिखर तक जाइत छल। इ स्तंभ ईरानी शैली मे अछि।
 भागलपुर रेलवे स्टेशन के पश्चिम सड़क मार्ग सं 3. 5 कि०मी० दूरी पर मंदिर अछि। नाथनगर रेलवे स्टेशन सं डेढ़ कि०मी० दूरी पर अछि।
 एक बेरा मिथिलाक राजदरबार मे दिल्लीकऽ एकटा पहलवान आयल। सात फुट ऊँच भारी डील-डौल बला, मजबूत शरीर बला पहलवान छल जेकरा बांह कऽ माछ देखते बनैत छल।
 मिथिलानरेश कला के बहुत प्रेमी छलखिन। पहलवान कऽ दरबार मे बड़ आदर कऽ संग आनल गेल। महाराज ओकर स्वागत केलैथ।
 पहलवान कनि कारगर बोल मऽ - मिथिला नरेश! हम दिल्ली सं आयल छी आ हमर नाम ज्वाला सिंह छी।
 दिल्ली मे हमरा मुकाबलाक कुनो पहलवान नै ऐछ। हम लगपासक राज्य के सब पहलवान के कुश्ती मे पछाइड़ चुकल छी आ आब मिथिला एलौ हन। हम सुनलौ जे अहाँक राज्य मे एक सं एक मल्ल अछि। कनि हमहू त देखू जे हमरा कियो टक्कर दऽ सकैत ऐछ या नै।
 मिथिला नरेश - तोरा अपना शक्ति के घमंड छौ। तु इ किया बिसैर जाइत छिंहि जे संसार मे सब कलाक एक सं बड़ा एक मर्मज्ञ पैल जाइत छैक।
 ज्वालासिंह बाजल - महाराज द्वंद्वकला मे हमरा आय धरि कियो एहन नै भेटल जे हमरा पराजित कऽ सकै। अवश्य एहने बात हेतै मुदा एकर अर्थ इ त नै जे तु कहियों पराजिते नै हेमहि। हमरा तऽ यैह लागैत ऐछ।
 फेर ठीक छै काइल प्रातः अखाड़ा मे तोहर भुजाक शक्ति आ पैतरा के आकलन हेतौ। मिथिला नरेश कहलैथ।
 मिथिलाक कतेको मल्ल ओकरासँ द्वंद्वयुद्ध के तैयार छल। राजा के आबिते पहिल कुश्ती शुरू भऽ गेल। ज्वालासिंह वास्तव मे गजबक पहलवान छल। ओ क्षणे भैर मे प्रतिद्वंद्वी के चित कऽ देलक। ओकरा बाद तऽ और चाइर टा पहलवान ओकरा आगू घुटना टेक चुकल छल।
 आब मिथिलाक सम्मान खतरा मे छल। राजा चिंतित छलैथ। दोसर दिन तऽ औरो गजब भेल। मिथिलाक कुनो भी मल्ल ज्वालासिंह सं भिड़बाक लेल तैयारे नै छल। आब महाराज बुइझ गेला जे मिथिलाक सम्मान कियो नै बचा सकत।
 राजा कहै छैथ - कि मिथिला मे कियो एहन मल्ल नै जे ज्वाला सिंह के दर्प कऽ चूर-चूर कऽ सकै। कि हम अपन मल्ल कऽ कयर्थे घी-दूध आदि खुएलौ हन। एहि प्रकार तऽ मिथिलाक सम्मान नै बचत।
 दरबार मे गोनू झा सेहो छलैथ। हुनका महाराजक लटकल मुंह देख कऽ नीक नै लगलनि। आब हुनका किछ करय परतैन। महाराज, हम ज्वालासिंह सं मल्ल्युद्ध करब। गोनू झा गरैज कऽ बजला - यद्यपि इ हमर क्षेत्र नै छी कियाकि हम बचपन मे कुश्ती लडैत छलौं तऽ हमरा पर कुनो जिन्न सवार भऽ जाइत छल।
 प्रतिद्वंद्वी कऽ हाथ-पैर टूइट जाइत छल। तहन घरक लोक हमरा कुश्ती लड़य सं रोइक देलक। फेर एक दिन ज्योतिषी बतेलक जे हमरा हाथो लड़ैत-लड़ैत कुनो मानहत्या सेहो भऽ सकैत अछि। तैं हम लड़ैत नै छलौं मुदा आय बात मिथिलाक सम्मानक छीयै तऽ हम अवश्य लरब।
 महाराज बुइझ गेलैथ जे गोनू झा बुद्धिक कुनो प्रयोग कऽ के ओहि पहलवानक गर्व चूर करय चाहैत छैक।
 हँ भाई ज्वाला सिंह। गोनू झा बजला - कुश्ती के तऽ विद्वान छं आ सैकड़ों कुश्ती जीतने सेहो हेमह। कुश्ती कऽ सरगम तऽ जानैते हेमहि।
 स. . . . . . . सरगम! ज्वाला सिंह अचकचायल।
 हे, सरगम नै जानैत छिहि कुश्ती कऽ ? केहन पहलवान छं?
 जानैत छीयै न ! सब जानैत छी। ज्वाला सिंह कऽ कहय पड़ल। भरल दरबार मे ओ केना कैह दयतय जे ओ मल्ल भऽओ कऽ कुश्तीक सरगम नै जानैत।
 तऽ फेर काएल हमर कुश्ती पंचम स्वर, द्रुत लय आ पटक ताल सं होयत। संगे कालभैरब राग मे होयत। गोनू झा बाजलैथ।
 ज्वाला सिंह सहमति मे मुड़ी तऽ हिला देलक मुदा ओकर दिल लरैज उठल। रात्रिक भोजन करबाक उपरांत आराम कऽ रहल छल कि दरबारी बाजल-काएल तऽ वास्तव मे आनन्द आबि जाएत।
 असली कुश्ती तऽ काइलहे देखबाक भेटत। गोनू झा पटक ताल मे कनि काच्च छथि मुदा द्रुत लय मे हुनकर जवाब नै। अहाँ पलको नै झपकेबै कि अहाँक रीढ़क हड्डी मे दरार पैर जायत। कि गजबक पैंतरा छैन हुनकर।
 ज्वाला सिंह ठोड़ पर जीभ फेरैत।
 दरबारी - अहाँ कोन ठाम सीखलियै इ मल्ल विद्या ?
 दिल्लीए सं!
 हूँ। दिल्ली मे दांव-पेंच तऽ सब सिखाओल जाइत ऐछ। मुदा जाबे धरि लय, तालक पता नै चलत तऽ कि सिखलौ। गोनू झा तऽ राग काल भैरब के उस्ताद छथिन आ काल भैरब तऽ अहाँ अपने जानैते छीयै बड़ क्रोधी मल्ल छीयै।
 ज्वाला सिंह के तऽ किछ समैझे मे नै आबि रहल छल।
 आब. . . . . हमरा आराम करय दे। भोरे जल्दी उठानाय छै।
 दरबारी हँसैत ओतय सं चैल गेल।
 भोरे अखाड़ा मे गोनू झा शेरक भांति गरैज रहल छल। चारों दिस बहुते भीड़ जुटल छल।
 मिथिला नरेश अपन गद्दी पर बैसल छलैथ। मुदा दिल्ली के पहलवान ज्वाला सिंह के केतौ अता-पता नै छल। सगरो मिथिला मे खोजलो पर ओ केतौ नै भेटल।
 महाराज बुइझ गेलखिन जे गोनू झा के विजेता घोषित कऽ देल गेलैन आ बहुते रास पुरस्कार सं सम्मानित कैल गेलनि।
 महाराज के पूछला पर गोनू झा हँसैत बतेलखिन जे ओ ज्वाला सिंह कऽ सुर, लाय, तालक उलझन मे तऽ द'ए देने छलियै।
 राइत कऽ एकटा विश्वस्त दरबारी द्वारा ओकरा अतेक भयभीत कऽ देल गेल जे ओ भाइगे गेला मे भलाई बुझलक।
 महाराज प्रसन्न भऽ गेलाह। मिथिलाक सम्मान जे बइच गेल छल।
 या वीणावरदण्डमण्डितकरा या श्वेतपद्मासना।
 वीणा-पुस्तक-धारिणीमभयदां जाड्यान्धकारापहाम्।
 ॐ जय सरस्वती माता, जय जय सरस्वती माता।
 चंद्रवदनि पद्मासिनी, ध्रुति मंगलकारी।
 सोहें शुभ हंस सवारी, अतुल तेजधारी ॥ जय.... .
 बाएं कर में वीणा, दाएं कर में माला।
 शीश मुकुट मणी सोहें, गल मोतियन माला ॥ जय.... .
 देवी शरण जो आएं, उनका उद्धार किया।
 पैठी मंथरा दासी, रावण संहार किया ॥ जय.... .
 विद्या ज्ञान प्रदायिनी, ज्ञान प्रकाश भरो।
 मोह, अज्ञान, तिमिर का जग से नाश करो ॥ जय.... .
 धूप, दीप, फल, मेवा मां स्वीकार करो।
 ज्ञानचक्षु दे माता, जग निस्तार करो ॥ जय.... .
 मां सरस्वती की आरती जो कोई जन गावें।
 हितकारी, सुखकारी, ज्ञान भक्ती पावें ॥ जय.... .
 जय सरस्वती माता, जय जय सरस्वती माता।
 सद्गुण वैभव शालिनी, त्रिभुवन विख्याता॥ जय.... .
 ॐ जय सरस्वती माता, जय जय सरस्वती माता ।
 सद्गुण वैभव शालिनी, त्रिभुवन विख्याता॥ जय.... .
 भारत के अधिकांश भाग में अरिकोंचक (अरिकंचन) खेती कएल जाइत छैक। अपना मिथिला में खेती त नै मुदा प्रत्येक घरक पछुआर में ई उपलब्ध होइत छल। अरिकोंचक वानस्पतिक नाम कोलोकेसिया एस्कुलेंटा थिकै। अरिकोंच के पात सँ बनल तीमन बहुत स्वादिष्ट होईत छैक। अरिकोंच के कोमल पात के तीमन के रूप में सेवन कएल जाइत छैक। कचका अरिकोंचक सेवन कखनो नै करबाक चाही। एकर पात वा कंद के नीक सँ उसीनलाक पश्चात उपयोग करबाक चाही।
 अरिकोंचक पात के डाँट के तोड़ि कऽ अलग कऽ ली आ पात के जरा कऽ छौर (राख) के नारीकेलिक तेल में फेंट कऽ घाव-घोस पर लगेला सँ लाभ होईत छैक।
 एकरा पात मे घाइट (बेसन) लगा तरुआ बना खाउ। ओ जोड़क दर्द में कारगर दवाई के काज करैत छैक।
 अरिकोंचक पात के डाँट के संग पैन में उसैन ली। बाद में ओहि पैन में थोड़ेक घी मिला ३ दिन में दू बेर सेवन करी। गैसक समस्या में अत्यंत लाभ होयत।
 अरिकोंच के पातक रस ३ दिन तक पीयला सँ लघुशंका में जलन के समस्या से समाप्त भऽ जैत छैक।
 अरिकोंचक तीमन खायला सँ प्रसूता स्त्री के दूध बढैत छैक।
 अरिकोंचक पात के तीमन बना क खायला सँ एसिडिटी दूर होईत छैक।
 कोनो कीड़ा के कटला पर ओहि स्थान पर अरिकोंच के रस लगौला सँ, दर्द सँ आराम भेटैत छैक।
 अरिकोंचक कंद शक्ति वीर्यवर्धक होईत अछि। एकर पात शरीर के मजगूत बनबैत छैक। एकर कंद नीक सँ उसैन नोन फेंट कऽ खएला सँ नपुंसकता दूर होइत छैक।
 ह्रदय सँ संबंधित रोग भेला पर अरिकोंचक तीमन नित्य खएला सँ लाभ होईत छैक।
 अरिकोंच के पीस किछु दिन तक नियमित रूप सँ केश में लागेला सँ केस टूटबाक समस्या सँ छुटकारा भेटैत छैक। 